Ilmoitus henkilöille, yhteisöille ja elimille, joihin sovelletaan Guinean tasavaltaan kohdistuvista rajoittavista toimenpiteistä annetussa neuvoston päätöksessä 2010/638/YUTP, sellaisena kuin se on muutettuna neuvoston päätöksellä (YUTP) 2022/2052, ja tietyistä Guinean tasavaltaan kohdistuvista rajoittavista toimenpiteistä annetussa neuvoston asetuksessa (EU) 1284/2009, sellaisena kuin se on muutettuna neuvoston asetuksella (YUTP) 2022/2042, säädettyjä rajoittavia toimenpiteitä

(2022/C 409/03)

Seuraava ilmoitus annetaan tiedoksi henkilöille, yhteisölle ja elimille, jotka mainitaan neuvoston päätöksen 2010/638/YUTP (1), sellaisena kuin se on muutettuna päätöksellä (YUTP) 2022/2052 (2), liitteessä, ja neuvoston asetuksen (EU) N:o 1284/2009 (3), sellaisena kuin se on muutettuna asetuksella (EU) 2022/2042 (4), liitteessä II.

Euroopan unionin neuvosto on todennut, että edellä mainituissa liitteissä mainitut henkilöt, yhteisöt ja elimet täyttävät edelleen Guinean tasavaltaan kohdistuvista rajoittavista toimenpiteistä annetussa päätöksessä 2010/638/YUTP, sellaisena kuin se on muutettuna päätöksellä (YUTP) 2022/2052 (5), ja tietyistä Guinean tasavaltaan kohdistuvista rajoittavista toimenpiteistä annetussa asetuksessa (EU) N:o 1284/2009, sellaisena kuin se on muutettuna asetuksella (EU) 2022/2042 (6), esitetyt perusteet ja että heihin/niihin olisi näin ollen edelleen sovellettava kyseisiä toimenpiteitä. Mainittujen henkilöiden, yhteisöjen ja elinten luetteloon merkitsemisen perusteet esitetään kyseisten liitteiden asiaankuuluvissa kohdissa.

Asianomaisia henkilöitä, yhteisöjä ja elimiä pyydetään kiinnittämään huomiota siihen, että he/ne voivat hakea asetuksen (EU) N:o 1284/2009 liitteessä III mainituilla verkkosivuilla luetelluilta asianomaisten jäsenvaltioiden toimivaltaisilta viranomaisilta lupaa käyttää jäädytettyjä varoja perustarpeisiin tai tiettyjen maksujen suorittamiseen (vrt. asetuksen 8 artikla).

Asianomaiset henkilöt, yhteisöt ja elimet voivat esittää ennen 30. kesäkuuta 2023 neuvostolle pyynnön, että neuvosto harkitsisi uudelleen päätöstään sisällyttää heidät/ne edellä mainittuun luetteloon. Pyynnön tueksi on liitettävä asianmukaiset asiakirjat, ja se on lähetettävä seuraavaan osoitteeseen:

Council of the European Union General Secretariat RELEX.1 Rue de la Loi/Wetstraat 175 1048 Bruxelles/Brussel BELGIQUE/BELGIË

Sähköposti: sanctions@consilium.europa.eu

Mahdollisesti toimitetut huomautukset otetaan huomioon neuvoston seuraavan, Guinean tasavaltaan kohdistuvista rajoittavista toimenpiteistä annetun päätöksen 2010/638/YUTP, sellaisena kuin se on muutettuna päätöksellä (YUTP) 2022/2052, 8 artiklan mukaisesti suorittaman uudelleentarkastelun yhteydessä.

Asianomaisia henkilöitä pyydetään kiinnittämään huomiota myös siihen, että neuvoston päätökseen voi hakea muutosta Euroopan unionin yleiseltä tuomioistuimelta Euroopan unionin toiminnasta tehdyn sopimuksen 275 artiklan toisessa kohdassa ja 263 artiklan neljännessä ja kuudennessa kohdassa määrättyjen edellytysten mukaisesti.

(1) EUVL L 280, 26.10.2010, s. 10.

(2) EUVL L 275, 25.10.2022, s. 74.

(3) EUVL L 346, 23.12.2009, s. 26.

(4) EUVL L 275, 25.10.2022, s. 48.

(5) EUVL L 275, 25.10.2022, s. 74.

(6) EUVL L 275, 25.10.2022, s. 48.